Source: http://www.epidotisimag.gr/2014/01/proypotheseis-epidotisi-neo-programma-oaed/
Timestamp: 2020-07-09 15:33:30+00:00
Document Index: 37019493

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Όλες οι προϋποθέσεις για επιδότηση από το νέο πρόγραμμα του ΟΑΕΔ | epidotisimag.gr
Browse: Home / 2014 / Ιανουάριος / Όλες οι προϋποθέσεις για επιδότηση από το νέο πρόγραμμα του ΟΑΕΔ
Όλες οι προϋποθέσεις για επιδότηση από το νέο πρόγραμμα του ΟΑΕΔ
Από editor1 στις 02/01/2014 στην κατηγορία ΕΠΙΧΕΙΡΗΜΑΤΙΚΟΤΗΤΑ | 6813 Views | 24 Responses
Σε εξέλιξη βρίσκεται η διαδικασία υποβολής αιτήσεων στο νέο πρόγραμμα του ΟΑΕΔ «Επιχειρηματικότητα Νέων με Έμφαση στην Καινοτομία».
Το πρώτο πρόγραμμα επιχειρηματικότητας νέων ελεύθερων επαγγελματιών και μικρών επιχειρήσεων για το 2014, θα επιδοτήσει 2.000 ανέργους με €10.000 για να ιδρύσουν επιχείρηση.
Σας παρουσιάζουμε αναλυτικά όλες τις προϋποθέσεις που πρέπει να πληρούν οι επίδοξοι επιχειρηματίες για να υποβάλουν αίτηση.
Προϋποθέσεις επιδότησης από το νέο πρόγραμμα του ΟΑΕΔ
Για να συμμετάσχετε στο πρόγραμμα «Επιχειρηματικότητα Νέων με Έμφαση στην Καινοτομία» θα πρέπει να έχετε όλα τα παρακάτω:
1) Να είστε άνεργος, με δελτίο ανεργίας σε ισχύ μέχρι την προηγούμενη από την ημέρα έναρξης της επιχείρησης στην εφορία. Για παράδειγμα, αν έχετε κάνει ήδη έναρξη δραστηριότητας στις 2/1/2014, θα πρέπει μέχρι και τις 1/1/2014 να ήσασταν κάτοχος της κάρτας ΟΑΕΔ, ανανεωμένης, σε πλήρη ισχύ. Την κάρτα ανεργίας πρέπει να την κρατήσετε για να συμπληρώσετε τον αριθμό της στην αίτηση του προγράμματος.
2) Να έχετε ηλικία από 18 έως 35 ετών, δηλαδή να έχετε κλείσει τα 18 και να μην έχετε ακόμα κλείσει τα 36 την ημέρα που θα υποβάλετε την αίτηση στο πρόγραμμα.
3) Η νέα επιχείρηση να λειτουργήσει σε κάποια από τις περιφέρειες: Αττική, Κεντρική & Δυτ. Μακεδονία, Πελοπόννησος, Κρήτη, Ιόνια Νησιά, Βόρ. Αιγαίο, Ανατ. Μακεδονία & Θράκη, Ήπειρος, Θεσσαλία, Δυτική Ελλάδα. Από από το πρόγραμμα εξαιρούνται οι περιφέρειες Στερεάς Ελλάδας και Νοτ. Αιγαίου.
4) Να έχετε παρακολουθήσει και να έχετε ολοκληρώσει σεμινάριο επιχειρηματικότητας στον ΟΑΕΔ, μέχρι και την προηγουμένη από την ημέρα που θα κάνετε έναρξη στην εφορία. Πρόκειται για ένα σεμινάριο επιχειρηματικότητας που διοργανώνουν δωρεάν τα κατά τόπους ΚΠΑ του ΟΑΕΔ κατά περιόδους.
5) Να έχετε ολοκληρώσει την εξατομικευμένη παρέμβαση. Η ολιγόλεπτη αυτή διαδικασία γίνεται με έναν σύμβουλο του ΟΑΕΔ, στα γραφεία του ΟΑΕΔ της περιοχής σας. Είναι πιθανόν ότι έχετε ήδη κάνει εξατομικευμένη παρέμβαση όταν εκδώσατε την κάρτα ανεργίας, οπότε μιλήσατε με έναν σύμβουλο σχετικά με τα προσόντα σας και την εργασία που αναζητάτε.
6) Να είστε Έλληνας υπήκοος ή υπήκοος άλλου κράτους-μέλους της ΕΕ ή να είστε ομογενής, με δικαίωμα διαμονής και εργασίας στην Ελλάδα.
7) Οι άντρες πρέπει να έχετε ολοκληρώσει τις στρατιωτικές υποχρεώσεις ή να έχετε πάρει νόμιμη απαλλαγή από αυτές. Αν είστε υπήκοος άλλης χώρας της ΕΕ ή ομογενής, θα πρέπει να υποβάλλετε απλά μια υπεύθυνη δήλωση στον ΟΑΕΔ που να δηλώνει «είμαι υπήκοος …. και δεν έχω καμία υποχρέωση για εκπλήρωση στρατιωτικών υποχρεώσεων στην Ελλάδα».
8) Να έχετε ΑΦΜ (αριθμό φορολογικού μητρώου).
9) Αν έχετε ήδη κάνει έναρξη επιχείρησης στην εφορία, αυτή θα πρέπει να είναι από τις 16/12/2013 και μετά. Διευκρινίζουμε ότι δεν είναι απαραίτητο να έχετε κάνει ήδη έναρξη δραστηριότητας για να υποβάλετε αίτηση στο πρόγραμμα «Επιχειρηματικότητα Νέων με Έμφαση στην Καινοτομία». Η έναρξη μπορεί να γίνει μέχρι 2 μήνες αφότου λάβετε προέγκριση από τον ΟΑΕΔ.
10) Αν έχετε ιδρύσει εταιρία (ή σκοπεύετε να ιδρύσετε) με συνέταιρο, δηλαδή να ξεκινήσετε μία ΟΕ, ΕΕ, ΕΠΕ ή ΙΚΕ, τότε εσείς, που τηρείτε τους όρους του προγράμματος, θα πρέπει να έχετε ποσοστό συμμετοχής στην εταιρία τουλάχιστον 51%. Δεν έχει σημασία αν ο συνέταιρός σας δεν είναι άνεργος ή είναι μεγαλύτερος από 35 ετών, αρκεί εσείς να έχετε το 51% της εταιρίας.
11) Να μην είχατε άλλη επιχείρηση από την 1/1/2005 και μετά.
12) Να μην έχετε επιδοτηθεί από πρόγραμμα Νέων Ελευθέρων Επαγγελματιών ξανά στο παρελθόν.
13) Επιχείρηση στο σπίτι. Μπορείτε να κάνετε επιχείρηση σε κατάλληλα διαμορφωμένο χώρο μέσα στο σπίτι, μόνο εφόσον είστε μητέρα παιδιού σε προσχολική ηλικία ή είστε γυναίκα που φροντίζετε στο σπίτι σας συγγενή α΄ βαθμού με αναπηρία άνω του 70%. Στις περιπτώσεις αυτές, θα πρέπει να το τεκμηριώσετε με σχετικές βεβαιώσεις-πιστοποιητικά από τους αρμόδιους δημόσιους φορείς.
14) Δεν εντάσσεστε στο πρόγραμμα «Επιχειρηματικότητα Νέων με Έμφαση στην Καινοτομία» αν η επιχείρηση που θέλετε να ξεκινήσετε αφορά «κλειστό» επάγγελμα, δηλαδή επάγγελμα που προϋποθέτει την ύπαρξης κενής θέσης, όπως είναι π.χ. οι συμβολαιογράφοι και οι δικαστικοί επιμελητές.
15) Δεν εντάσσεστε αν καταθέσετε αίτηση στο πρόγραμμα για επιχείρηση εκμετάλλευσης ΤΑΧΙ, λεωφορείου ή φορτηγού δημόσιας χρήσης, αν πρόκειται για εποχική επιχείρηση, επιχείρηση αποκλειστικά χωματουργικών εργασιών, φροντιστήριο, εργαστήριο ή κέντρο ελευθέρων σπουδών, καντίνα, περίπτερο, επιχείρηση που λειτουργεί μόνο νυχτερινές ώρες (22:00 – 6:00).
16) Δεν εντάσσεστε αν θέλετε να κάνετε επιχείρηση που παρέχει ψυχαγωγία μαζικού χαρακτήρα, δηλαδή νυχτερινό κέντρο, μπαρ, κλαμπ, κ.λπ., τυχερά ή ηλεκτρονικά παιχνίδια, πρακτορείο ΟΠΑΠ (ΠΡΟΠΟ, ΛΟΤΤΟ, λαχεία κ.λπ.).
17) Δεν εντάσσονται στο πρόγραμμα οι πλανόδιοι, τα κυλικεία που ανατίθενται σε κάποιον μετά από διαγωνισμό.
18) Δεν εντάσσεται οποιαδήποτε επιχείρηση συμπεριλαμβάνει στις δραστηριότητές της κάτι από τα παραπάνω που εξαιρούνται.
19) Δεν μπορείτε να υποβάλετε αίτηση για οποιαδήποτε επιχειρηματική δραστηριότητα σχετική με την αλιεία (π.χ. ψάρεμα, εμπόριο ψαριών), σχετική με τον άνθρακα (εξόρυξη, ορυχεία), πρωτογενή παραγωγή αγροτικών προϊόντων (καλλιέργεια, κτηνοτροφία, συγκομιδή – μάζεμα καρπών, αλώνισμα σιτηρών, συσκευασία γεωργικών προϊόντων ή αυγών, κ.λπ.)
20) Δεν επιτρέπεται η επιχείρηση να λειτουργήσει στον ίδιο χώρο με επιχείρηση που λειτουργούσε στον ίδιο χώρο το τελευταίο εξάμηνο και είχε την ίδια δραστηριότητα. Σε τέτοια περίπτωση, θα πρέπει να επιλέξετε για έδρα σας (γραφείο, κατάστημα κ.λπ.) ένα ακίνητο που ήταν ξενοίκιαστο το τελευταίο εξάμηνο ή που ήταν νοικιασμένο, αλλά σε επιχειρηματία με άλλο αντικείμενο από το δικό σας.
Το πρόγραμμα του ΟΑΕΔ «Επιχειρηματικότητα Νέων με Έμφαση στην Καινοτομία» προβλέπει ορισμένα κριτήρια, τα οποία θα βαθμολογηθούν, με σκοπό να αναδειχτούν οι 2.000 προτάσεις που θα λάβουν την επιδότηση. Προτεραιότητα θα δοθεί στις αιτήσεις που τεκμηριώνουν την καινοτομία του προϊόντος/υπηρεσίας ή της επιχείρησης.
Οι αιτήσεις υποβάλλονται ηλεκτρονικά στην ιστοσελίδα του ΟΑΕΔ http://ait.oaed.gr/auth.asp?id=37, ενώ ο επίσημος οδηγός του προγράμματος δημοσιεύεται στο ίδιο site στη διεύθυνση http://www.oaed.gr/index.php?option=com_content&view=article&id=1783&lang=el.
Δεν έχει ανακοινωθεί η προθεσμία υποβολής αιτήσεων, καθώς το πρόγραμμα θα λήξει με τη συμπλήρωση των 2.000 θέσεων.
Άρθρα της κατηγορίας ΕΠΙΧΕΙΡΗΜΑΤΙΚΟΤΗΤΑ | Tags startup, Επιχορήγηση, ΟΑΕΔ
Αποστόλης 10/01/2014 at 00:30 | Permalink
Καλημέρα. Σας ευχαριστώ πολύ για τις απαντήσεις που μου δίνετε. Θα κανω άλλη μια τελευταία ερώτηση. Σε περίπτωση προεγκρισης της αιτησης μου, ποιες ειναι οι δαπανες που δικαιολογουνται για την πρώτη δόση; η αγορα ηλεκτρονικού υπολογιστή και λογισμικού για την εκτυπωση των τιμολογίων εμπίπτει; το γραφειο και τα περιφερειακά που χρειάζεται ο υπολογιστής; δεν το διευκρινιζει αυτο καλά. Περισσότερο θελω να γνωριζω τι μπορω να δικαιολογησω με παραστατικά, τις δαπάνες που μπορώ να δικαιολογήσω για την πρώτη δόση για να κάνω ένα πλάνο το τι χρειάζομαι αν πάρω προεγκριση.
editor1 10/01/2014 at 09:39 | Permalink
Καλημέρα. Η αγορά παγίων δεν δικαιολογείται όπως μας ενημέρωσαν από τον ΟΑΕΔ. Στον έλεγχο ζητούν παραστατικά για λειτουργικά έξοδα για ενοίκια, δαπάνες παροχής υπηρεσιών για νομική και λογιστική υποστήριξη, παροχή υπηρεσιών κοινής ωφέλειας (ΔΕΗ, ΟΤΕ, ΕΥΔΑΠ, κ.λπ.), γραφική ύλη, αποσβέσεις παγίων, ασφαλιστικές εισφορές του δικαιούχου καθώς και δαπάνες μισθοδοσίας. Επίσης, κατά περίπτωση, ό,τι άλλο υπάρχει που αφορά λειτουργικά έξοδα, τα έξοδα δηλαδή για να «τρέξει» η επιχείρηση.
apostolis 12/01/2014 at 12:41 | Permalink
Τι εννοείτε με τον όρο γραφική ύλη;
editor1 12/01/2014 at 13:02 | Permalink
Γραφική ύλη: Αναλώσιμα γραφείου. Π.χ. Στυλό, μολύβια, σημειωματάρια, συνδετήρες, χαρτί εκτυπωτή, μελάνι εκτυπωτή.
apostolis 08/01/2014 at 11:26 | Permalink
Την Παρασκευή τελειώνω το σεμινάριο επιχειρηματικότητας. Γνωρίζετε αν έχουν ολοκληρωθεί οι αιτήσεις-θεσεις; εχω ελπίδες να προλάβω να κάνω αίτηση;
editor1 08/01/2014 at 11:47 | Permalink
Αποστόλη, θα προλάβεις 🙂
editor1 07/01/2014 at 11:41 | Permalink
Σε επικοινωνία που είχαμε σήμερα με τον ΟΑΕΔ, σχετικά με το πότε πρέπει να έχει ολοκληρωθεί το σεμινάριο επιχειρηματικότητας, μας διευκρίνισαν οι αρμόδιοι ότι:
Το σεμινάριο επιχειρηματικότητας πρέπει να έχει ολοκληρωθεί πριν την υποβολή αίτησης στο πρόγραμμα Επιχειρηματικότητα Νέων με Έμφαση στην Καινοτομία.
Νικος 04/01/2014 at 21:20 | Permalink
Θα ήθελα μια διευκρίνηση εφόσον το γνωρίζετε.
Σε δραστηριότητα που θα αφορά παροχή υπηρεσιών (και θεωρώ το ερώτημα μου αυτό αφορά τα περισσότερα επαγγελματα παροχής υπηρεσίας), επι των πραγμάτων κάνοντας μια σύντομη αξιολόγηση των δαπανών (με δαπάνες ανάλογες της κρίσης και έλειψης ρευστότητας) του πρώτου έτους διαπιστώνω ότι υπάρχει ενδεχόμενο να μην καλυφθεί η απαίτηση να έχουν γίνει οι δαπάνες ίσες ή παραπάνω απο την αξία της δόσης.
Σε μια τέτοια περίπτωση και αφού μιλάμε για παροχή υπηρεσίες που δεν θα έχει δαπάνες που θα φθάσουν το ύψος της δόσης, υπάρχει καποια ειδική ρύθμιση που να προβλέπεται σε τετοιες περιπτώσεις;
Vagelis 03/01/2014 at 12:30 | Permalink
Καλημέρα και καλη χρόνια να έχουμε. Έχω κάνει την αίτηση χωρίς την προηγούμενη έναρξη· πότε θα μάθω για την προέγκριση; Όσον αφορά τον πάγιο εξοπλισμό αν αγοράσω κάτι τώρα δικαιολογούνται στην πρώτη δόση; Με μπερδεύει που λέει αποσβέσεις παγίων.
editor1 03/01/2014 at 12:43 | Permalink
Καλημέρα, καλή χρονιά με υγεία!
Καλή επιτυχία! Για το πότε θα πάρεις την προέγκριση, δεν μπορώ να το γνωρίζω. Φαντάζομαι σύντομα, γιατί οι 2.000 θέσεις που έχει το πρόγραμμα του ΟΑΕΔ δεν είναι πολλές, οπότε οι διαδικασίες θα προχωρήσουν γρήγορα. Μπορείς να ενημερώνεσαι από το site του ΟΑΕΔ, και από τον τοπικό ΟΑΕΔ που ανήκεις.
Όσον αφορά στα πάγια, ναι, δικαιολογούνται, εφόσον κάνεις έναρξη, κόψεις νόμιμα παραστατικά (τιμολόγια) και τα περάσεις στα βιβλία της επιχείρησης.
apostolis 03/01/2014 at 11:54 | Permalink
Καλημέρα. Θα ήθελα να σας ρωτήσω κάτι: το σεμινάριο επιχειρηματικότητάς μου είναι προγραμματισμένο για τις 8-9-10 Ιανουαρίου. Δηλαδή την άλλη εβδομάδα. Μπορώ εγώ να κάνω αίτηση από τώρα πριν κλείσουν οι θέσεις; μήπως είναι απαραίτητο το σεμινάριο πριν την αίτηση;
editor1 03/01/2014 at 12:02 | Permalink
Καλημέρα. Καλή χρονιά!
Το σεμινάριο πρέπει να έχει ολοκληρωθεί πριν την έναρξη της επιχείρησης στην εφορία.
Βεβαίως και να υποβάλεις αίτηση, και μάλιστα το συντομότερο δυνατόν.
Αν χρειαστείς βοήθεια, θα βρεις τον οδηγό-εγχειρίδιο εδώ: http://www.epidotisimag.gr/m
apostolis 03/01/2014 at 12:21 | Permalink
Και πάλι καλημέρα. Σε επικοινωνία που είχα με τον ΟΑΕΔ αλλά και με την επιχειρηματική σύμβουλο που με εξυπηρετεί, με ενημέρωσε ότι είναι απαραίτητη προϋπόθεση το σεμινάριο επιχειρηματικότητας πριν την αίτηση.
Σας παρακαλώ, που μπορώ να απευθυνθώ για να είμαι 100% σίγουρος;
editor1 03/01/2014 at 12:41 | Permalink
Στην επίσημη πρόσκληση για συμμετοχή ανέργων στο πρόγραμμα, που δημοσιεύεται εδώ http://www.oaed.gr/images/NEA-ANAKOINWSEIS/DT27122013/b/prosklhshno9.pdf, λέει στο κεφάλαιο 3, παράγραφος 1.2, σελίδα 4 ότι το σεμινάριο πρέπει να έχει ολοκληρωθεί μέχρι και την προηγούμενη της ημερομηνίας έναρξης στη ΔΟΥ.
Το μόνο επιπλέον που μπορείς να κάνει για επιβεβαίωση είναι να εκτυπώσεις το κείμενο της πρόσκλησης και να πας επιτόπου στον ΟΑΕΔ να το συζητήσεις με την σύμβουλο. Πιστεύω ότι μπορεί να μην έχει ενημερωθεί σωστά η συγκεκριμένη σύμβουλος, επειδή παλαιότερο πρόγραμμα ανέργων είχε άλλες προϋποθέσεις.
editor1 03/01/2014 at 15:55 | Permalink
Πραγματικά, επειδή είναι μπερδεμένα τα κείμενα, προτείνω και πάλι όποιος δεν έχει κάνει ήδη το σεμινάριο να εκτυπώσει το κείμενο της πρόσκλησης και να πάει επιτόπου στον ΟΑΕΔ να το συζητήσει με κάποιον υπεύθυνο.
Σημειώνω ότι στην αίτηση ΖΗΤΑΕΙ την ημερομηνία ολοκλήρωσης του σεμιναρίου.
Άρα δεν θα διαφωνήσω ότι χρειάζεται διευκρίνιση από τον ΟΑΕΔ.
editor1 07/01/2014 at 11:42 | Permalink
ΑΝΑΣΤ 02/01/2014 at 22:50 | Permalink
1)ΠΡΟΛΑΒΑΙΝΩ ΑΝ ΚΑΝΩ ΑΙΤΗΣΗ ΤΩΡΑ ΝΑ ΠΑΡΑΚΟΛΟΥΘΗΣΩ ΣΕΜΙΝΑΡΙΟ ΕΠΙΧ/ΤΑΣ?
2)Η ΚΑΤΑΣΚΕΥΗ Κ ΠΩΛΗΣΗ ΧΕΙΡΟΠΟΙΗΤΩΝ ΑΞΕΣΟΥΑΡ ΕΝΔΥΣΗΣ ΑΠΟ ΜΑΛΛΙ ΘΕΩΡΕΙΤΑΙ ΚΑΙΝΟΤΟΜΟΣ ΔΡΑΣΤΗΡΙΟΤΗΤΑ?
3)ΑΠΑΙΤΕΙΤΑΙ ΙΔΙΑ ΣΥΜΜΕΤΟΧΗ?
editor1 03/01/2014 at 01:35 | Permalink
1) Προλαβαίνεις. Το σεμινάριο επιχειρηματικότητας πρέπει να το έχεις ολοκληρώσει πριν την έναρξη επιχείρησης στην εφορία. Έναρξη μπορείς να κάνεις μέχρι και 2 μήνες μετά την προέγκριση (θετική αξιολόγηση της αίτησης για το πρόγραμμα επιχειρηματικότητας) που θα λάβεις από τον ΟΑΕΔ. Πήγαινε άμεσα στον ΟΑΕΔ για αίτηση σεμιναρίου.
2) Για οτιδήποτε δηλώσεις ως καινοτόμο, πρέπει να «πείσεις» τους αξιολογητές. Οτιδήποτε είναι τεκμηριωμένο, δεν μπορούν να μην το δεχτούν. Στον οδηγό που έχουμε φτιάξει http://epidotisimag.gr/m μπορείς να δεις αναλυτικά παραδείγματα για το πώς τεκμηριώνονται οι διαφορετικές περιπτώσεις καινοτομίας.
3) Δεν απαιτείται από το πρόγραμμα ίδια συμμετοχή, αυτό είναι ένα από τα πολύ θετικά του χαρακτηριστικά.
Προχώρα το! Καλή επιτυχία!!!
George 03/01/2014 at 15:05 | Permalink
Στο κεφάλαιο 3 λέει πως τα σεμινάρια πρέπει να εχουν ολοκληρωθεί πριν την έναρξη, αλλά στο κεφάλαιο 6 στις απαραίτητες ενέργειες πριν την υποβολή της ηλ. αίτησης περιλάμβανει την παρακολούθηση του προγράμματος συμβουλευτικής επιχειρηματικότητας.
Αυτά είναι διαφορετικά μεταξύ τους?
editor1 03/01/2014 at 15:53 | Permalink
editor1 03/01/2014 at 15:54 | Permalink
nick 02/01/2014 at 12:58 | Permalink
Ενταξει αυτο το μεχρι 35 χρονων, μας εχουν γ@μ….. ελεος πια πριν μερικους μηνες παλι ειχαν βγαλει προγραμμα μεχρι 35 χρονων. Δηλαδη αυτοι που ειμαστε πανω απο 35 να παμε να πνιγουμε;
editor1 02/01/2014 at 18:59 | Permalink
Καταλαβαίνω απόλυτα! Θα βγει και άλλο για μεγαλύτερες ηλικίες, από ό,τι ξέρουμε. Πιστεύω σύντομα.